Diari Oficial de la Generalitat Valenciana


Sumari del DOGV 6973, del 26-02-2013 (2013/1877)

RESOLUCIÓ de 15 de febrer de 2013, de la Direcció General de Transports i Logística, per la qual es regula el sistema de descans obligatori en la prestació de servicis de taxis, així com la seua distribució per a l'any 2013, en l'Àrea de Prestació Conjunta de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6973

Data del DOGV
:   26-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1877


Data del document
:   15-02-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 15 de febrer de 2013, de la Direcció General de Transports i Logística, per la qual es regula el sistema de descans obligatori en la prestació de servicis de taxis, així com la seua distribució per a l'any 2013, en l'Àrea de Prestació Conjunta de València. [2013/1877]
Esta resolució es dicta de conformitat amb el que establix la disposició addicional única de l'Orde de 16 de juny de 2009, de la Conselleria d'Infraestructures i Transport, per la qual es regula el sistema de descans obligatori en la prestació de servicis de taxis en l'Àrea de Prestació Conjunta de València.
L'actual situació de crisi econòmica, amb el consegüent impacte negatiu sobre la mobilitat i, per tant, sobre la demanda de servicis de taxis, ha originat un excés d'oferta de servici, i la finalitat d'esta resolució reguladora del descans obligatori és adequar-lo a l'evolució de la demanda experimentada.
L'article 16 del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, suprimix l'Agència Valenciana de Mobilitat i assigna les funcions de l'esmentada entitat a la conselleria a què estiguera adscrita, és a dir, a la Conselleria d'Infraestructures, Territori i Medi Ambient.
Per tot això, i d'acord amb el que disposa l'article 11 del Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:
Primer. Prestació del servici de dilluns a divendres
1. La prestació del servici de taxi en l'Àrea de Prestació Conjunta de València es farà amb el règim de descans obligatori d'un període fix setmanal de dilluns a divendres al qual s'afegiran els matins de l'endemà, de tal manera que el descans siga de forma continuada per a tots des de les 06.00 hores del dia corresponent fins a les 16.00 hores de l'endemà.
2. Per als vehicles que descansen divendres, les 10 hores de descans afegit es realitzaran el matí de dilluns des de les 06.00 hores fins a les 16.00 hores.
Segon. Prestació del servici els dissabtes i diumenges
Totes i cada una de les llicències de l'Àrea de Prestació Conjunta de València descansaran un dissabte o un diumenge de cada setmana, alternativament, en funció de la numeració parella o imparella de la llicència.
Tercer. Distribució dels dies de descans
1. A partir del dia 4 de març de 2013, els dies de descans obligatori de les autoritzacions de taxi adscrites a l'Àrea de Prestació Conjunta de València queden distribuïts de la forma següent:
Dia de la setmana Indicatiu Terminació de l'autorització
que descansa
Dilluns C 4-5
Dimarts D 6-7
Dimecres E 8-9
Dijous A 0-1
Divendres B 2-3
2. Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:
Dia de la setmana Indicatiu Autorització de taxi
adaptada que descansa
Dilluns C 299 3876 2560
Dimarts E 7523 7487 2961
Dimecres E 8282 028 0840 1090
Dijous P 8478 0153 1321
Divendres B 229 1840 2892
Quart. Prestació del servici durant els dissabtes i diumenges
1. La prestació durant els dissabtes i diumenges del transport públic de taxi per a autoritzacions pertanyents a l'Àrea de Prestació Conjunta de València es prestarà amb un règim de torns en què descansarà la mitat de la flota i s'organitzaran de la manera següent:
- Quan el dissabte siga data parella, prestaran el servici els taxis amb número d'autorització de l'àrea parell i descansaran la resta de vehicles.
- Quan el dissabte siga data imparella, prestaran el servici els taxis amb número d'autorització de l'àrea imparella i descansaran la resta de vehicles.
- Quan el diumenge siga data parella prestaran el servici els taxis amb número d'autorització de l'àrea parella i descansaran la resta de vehicles.
- Quan el diumenge siga data imparella, prestaran el servici els taxis amb número d'autorització de l'àrea imparella i descansaran la resta de vehicles.
No obstant això, la distribució anterior, el dia 31 d'agost (dissabte) de l'any 2013 prestaran servici les autoritzacions imparelles i l'1 de setembre (diumenge) de l'any 2013 les autoritzacions parelles, a l'efecte d'evitar la fallida del sistema d'alternança.
2. Per a les autoritzacions de taxi adaptades a persones amb mobilitat reduïda, es consideraran autoritzacions que treballen els caps de setmana:
- Els dissabtes o diumenges que siguen data parella, les autoritzacions números 2874, 188, 1010, 2600, 2068, 490, 1553 i 2892, i descansaran les restants autoritzacions.
- Els dissabtes o diumenges que siguen data imparella, les autoritzacions números 892, 2560, 2958, 1256, 1513, 1961 1090 i 1321, i descansaran les restants autoritzacions.
Quint. Senyal identificatiu del dia de descans
Se substituiran els actuals indicatius L, M, X, J i V pels indicatius A, B, C, D i E, a fi que es mantinguen permanentment en el vehicle amb independència del torn que s'establisca cada any.
Els mencionats indicatius respondran al disseny que s'adjunta com a annex a esta resolució.
València, 15 de febrer de 2013.- El director general de Transports i Logística: Carlos J. Eleno Carretero.